Annie Get Your Gun (film)

Annie Get Your Gun er en amerikansk musikkfilm i Technicolor fra 1950 som er løselig basert på livet til skarpskytteren Annie Oakley. Filmen var produsert av Metro-Goldwyn-Mayer. Sangtekstene og musikken i filmen var skrevet av Irving Berlin, og filmmanuset var skrevet av Sidney Sheldon med utgangspunkt i mudikalen Annie Get Your Gun fra 1946. Filmen var regissert av George Sidney. Det oppstod en rekke problemer underveis i filmproduksjonen, og det ble også problemer på skuespillersiden (Judy Garland hadde opprinnelig hovedrollen, men ble avskjediget én måned etter at innspillingen var startet fordi hun ikke ville rette seg etter regissørens instrukser og dessuten dels møtte opp for sent til prøver og opptak, dels uteble fullstendig). Til tross for alle problemene ble filmen en suksess, og ble nominert til fire Oscar-priser. Den vant en Oscar i kategorien «Beste musikkarrangement i en musikkfilm». Garland var blitt erstattet av Betty Hutton, som ble nominert til en Golden Globe-pris i kategorien «Beste kvinnelige hovedrolleinnehaver».

Rolleliste 
 Betty Hutton – Annie Oakley
 Howard Keel – Frank Butler
 Louis Calhern – løytnant William F. Cody (Buffalo Bill)
 Keenan Wynn – Charlie Davenport
 Benay Venuta – Dolly Tate
 J. Carrol Naish – høvding Sitting Bull
 Edward Arnold – Pawnee Bill
 Clinton Sundberg – Foster Wilson
 John War Eagle – Indian Brave (ikke oppført i filmens rulletekster)
 Chief Yowlachie – Little Horse (ikke oppført i filmens rulletekster)

Sangnumre 
 «Colonel Buffalo Bill» – Charlie, Dolly, ensemble
 «Doin' What Comes Natur'lly» – Annie, søsknene
 «The Girl That I Marry» – Frank
 «You Can't Get a Man with a Gun» – Annie
 «There's No Business Like Show Business» – Frank, Buffalo Bill, Charlie Davenport, Annie og ensemblet
 «They Say It's Wonderful» – Annie, Frank
 «There's No Business Like Show Business (reprise)» – Annie
 «My Defenses Are Down» – Frank, Ensemble
 «I'm an Indian Too» – Annie
 «I Got the Sun in the Morning» – Annie
 «Anything You Can Do» – Annie, Frank

Følgende tre sangnumre fra musikalen var utelatt i filmen: «I'm a Bad, Bad Man», «Moonshine Lullaby» og «I Got Lost in His Arms». (Sangen «An Old Fashioned Wedding» var ikke med i den opprinnelige musikalen, men ble tilføyd da musikalen skulle settes opp på Broadway på nytt i 1966.)

Referanser

Eksterne lenker 

Musikkfilmer fra USA
Filmer fra 1950